Държавен вестник, бр. 86, 2025 г., стр. 167

БРОЙ  86	
Д Ъ Р Ж А В Е Н  В Е С Т Н И К 	
СТР.  167  
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно 
равнище 
за 
придобиване 
на 
степен 
на 
професионална 
квалификация съгласно Закона за професионалното образование и обучение 
За придобиване на трета степен на професионална квалификация по професията „Графичен 
дизайн“ от Списъка на професиите за професионално образование и обучение (СППОО), 
утвърден от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
Лицата, завършили трета степен на професионална квалификация по професията 
„Графичен дизайн“, създават визуални комуникационни решения за печатни, електронни и 
дигитални медии. Основната цел на тяхната дейност е постигането на ясно визуално въздействие 
върху аудиторията чрез съчетаване на текст, изображения, цветови решения и графични 
елементи. Те участват в разработването на разнообразни продукти – книги, каталози, опаковки, 
брошури, реклами, уебсайтове, фирмена идентичност и мултимедийни платформи. Работата 
обхваща както творческия процес по генериране на иновативни идеи, така и цялостното 
техническо изпълнение – от идейна скица до крайна реализация. 
В професионалната си дейност използват компютърна техника, графични устройства и 
специализирани програми за растерна и векторна графика, както и инструменти за издателска 
подготовка и дигитална обработка. Това им позволява да създават и форматират визуално 
съдържание в съответствие със спецификата на избраната медия. Изработват лога, икони, 
пиктограми и елементи на корпоративната идентичност, създават реклами за печат и уеб, и 
визуално оформят електронни издания, плакати и всякакви продукти от естеството на визуалната 
комуникация. 
Професионалната дейност изисква планиране на проекти, избор на подходящи шрифтове, 
цветове, снимков материал или други елементи на визуалната комуникация и композиционни 
решения, както и прилагане на добри практики в уебдизайна и типографията. Умението да се 
адаптира дизайнът спрямо нуждите на клиента и целевата аудитория е ключово за ефективността 
на визуалната комуникация. Работата предполага активна комуникация с клиенти, колеги и 
външни партньори, както и участие в представянето и защитата на проектни концепции. 
Професията се упражнява основно в студийна или офис среда, с преобладаваща работа пред 
компютър. Характерна е необходимостта от спазване на стриктни срокове, както и съчетаването 
на индивидуална креативност с екипна работа. Професионалните задължения включват участие 
в екипни проекти и поемане на отговорности за планиране, координиране и изпълнение на 
конкретни задачи в рамките на екипа, както и провеждане на вътрешни обучителни сесии и 
подпомагане въвеждането в професията на нови колеги или стажанти. 
Изискват се висока степен на самодисциплина, визуална култура, естетическо чувство, 
внимание към детайла и стремеж към непрекъснато усъвършенстване. Изисква се проследяване 
на тенденциите в дизайна, участие в обучения и форуми и надграждане на знанията, включително